section_heading: Prije ABBA-e
paragraph_text: mini|150px|lijevo|Agnetha Fältskog (2008.) mini|150px|Anni-Frid Lyngstad (2008.) mini|150px|Benny Andersson (2008.) mini|150px|Björn Ulvaeus (2007.) Benny Anderson je bio član švedskog rock sastava Hep Stars koji je bio popularan u Švedskoj tijekom šezdesetih godina. Björn Ulvaeus je bio vođa sastava Hootenanny Singers čiji je zvuk bio "mekši" i "lakši", nego zvuk Hep Starsa. Sastavima su se putovi ponekad susretali pa su odlučili zajedno pisati pjesme. Björn je ponekad sudjelovao na turnejama Hep Starsa zbog popularnosti pjesama koje su zajedno napisali. Čak je bilo predloženo da se te dvije grupe spoje u jednu, ali se to nikada nije dogodilo. Stig Anderson je bio menadžer Hootenanny Singersa i osnivač producentske kuće Polar Music koji je prepoznao potencijal u Bennyjevom i Björnovom zajedničkom radu te ih poticao na pisanje zajedničkih pjesama i zajedničkog albuma Lycka (švedski: Sreća).